In Dei nomine. Noverint cuncti fideles, quod ego Estritburgis et filius meus Elgaudus donamus Deo et Sancto Petro et ad locum Cluniacum, pro anima Teoderici, et in locum sepulturæ Estritburgis, mansum unum indominicatum in villa Cardoniaco, qui ad Warium vocatur; et terminatur a mane via publica, a medio die terra Sancti Mammetis, a sero terra Ingelberti, a circio Eldierii. Et donamus campum unum qui partitur Adaldierii. Hæc omnia donamus in presenti in locum sepulturæ Estritburgis, ut faciant quod voluerint sine ullo contradicente. Actum villa Domengo. S. Estritburgis. S. Elgaudi, Ingelelmi, Oterii, Wiliberti, Otgis. Regnante Rotberto.